Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO 2016 METŲ DIREKTORIAUS VEIKLOS ATASKAITAI**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2015 m. kovo 27 d. sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo“, patvirtinto Rokiškio rajono savivaldybės tarybos veiklos reglamento 266, 269, 270 punktais, Rokiškio rajono savivaldybės taryba n u s p r e n d ž i a:

Pritarti viešosios įstaigos Juodupės komunalinio ūkio 2016 metų direktoriaus veiklos ataskaitai (pridedama).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rimantas Kirstukas

 PRITARTA

Rokiškio rajono savivaldybės tarybos

 2017 m. balandžio 28 d. sprendimu Nr. TS-

**VIEŠOSIOS ĮSTAIGOS JUODUPĖS KOMUNALINIO ŪKIO**

**2016 METŲ DIREKTORIAUS VEIKLOS ATASKAITA**

**I. BENDRI DUOMENYS**

Viešoji įstaiga Juodupės komunalinis ūkis:

registracijos data: 2002 metų spalio 24 d.;

registracijos Nr. VŠ2002-1;

adresas: Pergalės g. 8A, Juodupės mstl., Rokiškio r., LT-42466;

įmonės kodas 173739274.

Dalininko įnašai:

ataskaitinio laikotarpio pradžioje – 759 316 Eur;

ataskaitinio laikotarpio pabaigoje – 874 316 Eur;

padidėjimas – 115 000 Eur (dalininko įnašas).

Įstaigos dalininkai: Rokiškio rajono savivaldybė, dalininko dalis - 100 proc.

Valdymo organai:

Visuotinis dalininkų susirinkimas. Savininko raštiški sprendimai prilyginami visuotinio dalininkų susirinkimo sprendimams.

Įstaigos direktorius – vienasmenis valdymo organas.

Įstaigos stebėtojų taryba – patariamasis organas.

**II. DARBUOTOJAI IR DARBO APMOKĖJIMAS**

Duomenys apie darbuotojų sudėtį ir vidutinį mėnesio darbo užmokestį (bruto) pateikti 1 lentelėje.

 1 lentelė

|  |  |  |
| --- | --- | --- |
|  | Darbuotojų skaičius  | Vidutinis mėnesio darbo užmokestis, Eur |
| Vadovai | 3 | 981 |
| Administracija, specialistai | 5 | 670 |
| Katilinės operatoriai | 8 | 674 |
| Remonto darbininkai | 5 | 495 |
| Valytojas | 1 (0,25 etato) | 118 |
| Iš viso | 22 | 649 |

2016 metais priimtas 1 darbuotojas, atleistas 1 darbuotojas (pensinis amžius). Ataskaitiniu laikotarpiu darbuotojų skaičius buvo stabilus - 22 darbuotojai.

**III. TURTAS**

Ilgalaikis turtas, tūkst. Eur:

 pastatai ir statiniai – 1203;

transporto priemonės – 9;

 kita įranga, prietaisai, įrankiai, įrenginiai – 455;

 kitas materialus turtas - 1;

**Iš viso ilgalaikis turtas:** **1668.**

Trumpalaikis turtas, tūkst. Eur:

atsargos – 11;

pirkėjų skolos –187;

piniginės lėšos – 86;

 **Viso trumpalaikis turtas: 284.**

**Iš viso turtas: 1952.**

Informacija apie įsigytą, nurašytą turtą, tūkst. Eur:

2016 metais buvo pirkta:

 pakeliami vartai katilinės kuro priėmimo patalpai – 2,2;

 kompiuterinė technika – 0,7;

2016 metais turto nebuvo nurašyta.

**IV. ŪKINĖ VEIKLA, FINANSINIAI VEIKLOS RODIKLIAI**

 tūkst. Eur

|  |  |  |  |  |  |
| --- | --- | --- | --- | --- | --- |
| Pagrindiniai rodikliai | Namų eksploatacija | Šilumos ūkis | Transporto paslaugos | Kita veikla | Iš viso |
| **Pajamos**  | 30,2 | 407,3 | 4,3 | 18,3 | 460,1 |
| **Sąnaudos iš viso:** | 35,7 | 374,2 | 2,2 | 27,6 | 439,7 |
|  darbo užmokestis | 20,7 | 149,1 | 0,7 | 1,7 | 172,2 |
| soc. draudimas | 6,4 | 46,4 | 0,2 | 0,5 | 53,5 |
| ilgalaikio turto nusidėvėjimas | 0,7 | 49,1 | 0,1 |  | 49,9 |
| medžiagos, atsarginės dalys | 2,4 | 5,1 | 0,4 |  | 7,9 |
| kuras | 0,4 | 81,8 | 0,6 |  | 82,8 |
| elektra |  | 18,5 |  | 5,5 | 24 |
| vanduo |  | 0,5 |  | 10,5 | 11 |
| palūkanos |  | 8,8 |  |  | 8,8 |
| mokesčiai |  | 2,4 |  |  | 2,4 |
| kitos sąnaudos | 5,1 | 12,5 | 0,2 | 9,4 | 27,2 |
| **Veiklos rezultatas** | -5,5 | 33,1 | 2,1 | -9,3 | 20,4 |

Pagrindinė veikla: šilumos ir karšto vandens gamyba. Pokyčiai, palyginti su 2015 metais:

 pajamos padidėjo 33,4 tūkst. Eur, arba 8,9 proc.;

 sąnaudos padidėjo 28,5 tūkst. Eur, arba 8,2 proc.;

 Pajamų augimas susidarė dėl žemesnės vidutinės oro temperatūros 2016 metų šildymo sezono metu, lyginant su 2015 metų tuo pačiu laikotarpiu.

 Šildymo ir karšto vandens kaina be pakeitimų patvirtinta 2016 m. vasario 19 d. Rokiškio rajono savivaldybės tarybos sprendimu:

 7,8 ct/kWh be PVM šildymui, taikoma nuo 2010-03-01;

 5,7 Eur/m³ be PVM karštam vandeniui, taikoma nuo 2013-03-01.

 Įstaigos veikla 2016 metais buvo pelninga, pelnas prieš apmokestinimą – 20,4 tūkst. Eur.

Priskaičiuoti ir sumokėti mokesčiai:

 tūkst. Eur

|  |  |  |  |  |  |  |  |
| --- | --- | --- | --- | --- | --- | --- | --- |
|  | Gyventojų pajamų mokesčio | Pridėtinės vertės mokesčio | Taršos mokestis | Nekilnojamojo turto mokesčio | Socialinio draudimo mokesčio | Kitų mokesčių | Iš viso |
| Priskaičiuota | 20,7 | 24,9 | 2,2 | 0,3 | 70,4 | 3,0 | 121,5 |
| Sumokėta | 20,7 | 24,9 | 2,2 | 0,2 | 70,4 | 4,0 | 122,4 |

Informacija apie debitorinį ir kreditorinį įsiskolinimą (tūkst. Eur):

debitorinis įsiskolinimas 2016-12-31 iš viso: 187,1,

iš to skaičiaus: gyventojai – 162;

 Rokiškio r. savivaldybė – 8,8;

 Juodupės vaikų darželis – 4,3;

Juodupės seniūnija – 3,1.

Kreditorinis įsiskolinimas 2016-12-31 iš viso: 172,3,

 iš to skaičiaus: AB Šiaulių bankui – 126,5 (paskola);

 AB „Durpeta“ – 27,1;

 UAB ,,Energijos tiekimas“ – 1,5;

 AB ,,Energijos skirstymo operatorius“ – 2.

**V. VEIKLOS PLANAI IR PROGNOZĖS**

 2015 metais buvo sušaukti penkių daugiabučių namų butų savininkų susirinkimai dėl pritarimo investiciniams planams atnaujinti (modernizuoti) daugiabučius namus. Teigiamą sprendimą priėmė dviejų daugiabučių namų butų savininkai. 2016 metais pateiktas prašymas AB Šiaulių bankui projektų įgyvendinimui finansuoti, finansavimas neskirtas dėl namų gyventojų įsiskolinimų už komunalines paslaugas.

 Vertinant sumažėjusią daugiabučių namų atnaujinimo (modernizavimo) projektų įgyvendinimui skiriamą valstybės paramą, įtakojančią gyventojų apsisprendimą atnaujinti būstą, atsižvelgiant į gyventojų skolas už komunalines paslaugas galima prognozuoti, kad sėkmingai prasidėjęs daugiabučių namų atnaujinimas (modernizavimas) Juodupės miestelyje perspektyvų neturi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rokiškio rajono savivaldybės tarybai**

**SPRENDIMO PROJEKTO ,,DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO 2016 METŲ DIREKTORIAUS VEIKLOS ATASKAITAI“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti viešosios įstaigos Juodupės komunalinio ūkio direktoriaus veiklos ataskaita.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas ir Rokiškio rajono savivaldybės tarybos veiklos reglamentas.

 **Sprendimo projekto esmė.**

 Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2015 m. kovo 27d. sprendimu Nr. TS-102 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso viešųjų įstaigų, kurių savininkė yra savivaldybė, vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai viešosios įstaigos Juodupės komunalinio ūkio, kurios savininkė yra Rokiškio rajono savivaldybė, direktoriaus 2016 metų veiklos ataskaita Ataskaitoje pateikti duomenys apie viešąją įstaigą, darbuotojus, jų darbo apmokėjimą, turtą, įstaigos ūkinę veiklą, finansinius rodiklius, įstaigos veiklos planai.

 **Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų.

**neigiamos** – nebus.

 **Kokia sprendimo nauda Rokiškio rajono gyventojams.**

 Direktoriaus ataskaita yra vieša ir Rokiškio rajono savivaldybės gyventojai gali išsamiai susipažinti su įstaigos veikla, teikiamomis paslaugomis ir teikti pasiūlymus, pageidavimus.

**Finansavimo šaltiniai ir lėšų poreikis**.

Sprendimo įgyvendinimui savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas**.

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja Julė Bražionienė